Document ID: 31999R0384

ΚΑΝΟΝΙΣΜΟΣ (ΕΚ) αριθ. 384/1999 ΤΗΣ ΕΠΙΤΡΟΠΗΣ της 19ης Φεβρουαρίου 1999 για την πώληση με διαγωνισμό, βοείου κρέατος που κατέχεται από ορισμένους οργανισμούς παρέμβασης, με σκοπό τη μεταποίησή του στην Κοινότητα και για την κατάργηση του κανονισμού (ΕΚ) αριθ. 2759/98
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1633/98 (2), και ιδίως το άρθρο 7 παράγραφος 3,
Εκτιμώντας:
ότι η εφαρμογή των μέτρων παρέμβασης στον τομέα έχει οδηγήσει στη δημιουργία αποθεμάτων σε πολλά κράτη μέλη 7 ότι, για να αποφευχθεί η υπερβολική παράταση της αποθεματοποίησης, πρέπει μέρος των αποθεμάτων να τεθεί προς πώληση με διαγωνισμό, με σκοπό να μεταποιηθεί στην Κοινότητα 7
ότι η πώληση αυτή πρέπει να υπάγεται στους κανόνες που καθορίζονται από τους κανονισμούς της Επιτροπής (ΕΟΚ) αριθ. 2173/79 (3), όπως τροποποιήθηκε τελευταία από τον κανονισμό (ΕΚ) αριθ. 2417/95 (4), (ΕΟΚ) αριθ. 3002/92 (5), όπως τροποποιήθηκε τελευταία από τον κανονισμό (ΕΚ) αριθ. 770/96 (6) και (ΕΟΚ) αριθ. 2182/77 (7), όπως τροποποιήθηκε τελευταία από τον κανονισμό (ΕΚ) αριθ. 2417/95, με την επιφύλαξη ορισμένων ειδικών εξαιρέσεων λόγω της ειδικής χρήσης στην οποία υπόκεινται τα εν λόγω προϊόντα 7
ότι για να εξασφαλισθεί τακτική και ομοιόμορφη διαδικασία δαγωνισμού, πρέπει να ληφθούν μέτρα επιπλέον εκείνων που καθορίζονται στο άρθρο 8 παράγραφος 1 του κανονισμού (ΕΟΚ) αριθ. 2173/79 7
ότι πρέπει να προβλεφθούν παρεκκλίσεις στις διατάξεις του άρθρου 8 παράγραφος 2 στοιχείο β) του κανονισμού (ΕΟΚ) αριθ. 2173/79, λόγω των διοικητικών δυσχερειών που δημιουργεί η εφαρμογή του σημείου αυτού στα κράτη μέλη που αφορά 7
ότι, για να εξασφαλισθεί η οικονομική διαχείριση των αποθεμάτων, είναι αναγκαίο να προβλεφθεί ότι οι οργανισμοί παρέμβασης πωλούν κατά προτεραιότητα τα κρέατα των οποίων η διάρκεια αποθεματοποίησης είναι μεγαλύτερη 7
ότι, για να εξασφαλιστεί ο βέλτιστος έλεγχος για τον προορισμό του βοείου κρέατος παρέμβασης, πρέπει να προβλεφθούν, εκτός από τα μέτρα που προβλέπονται στον κανονισμό (ΕΟΚ) αριθ. 3002/92, μέτα ελέγχου που βασίζονται σε φυσικούς ελέγχους ποιότητας και ποσότητας 7
ότι ο κανονισμός (ΕΚ) αριθ. 2759/98 (8), όπως τροποποιήθηκε από τον κανονισμό (ΕΚ) αριθ. 154/1999 (9), πρέπει να καταργηθεί 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τίθενται προς πώληση οι ακόλουθες κατά προσέγγιση ποσότητες προϊόντων παρέμβασης:
- 2 000 τόνοι τεταρτημορίων με κόκαλα που κατέχονται από το γαλλικό οργανισμό παρέμβασης,
- 1 500 τόνοι τεταρτημορίων με κόκαλα που κατέχονται από το γερμανικό οργανισμό παρέμβασης,
- 1 380 τόνοι τεταρτημορίων με κόκαλα που κατέχονται από το δανικό οργανισμό παρέμβασης,
- 2 000 τόνοι τεταρτημορίων με κόκαλα που κατέχονται από τον ιταλικό οργανισμό παρέμβασης,
- 811 τόνοι τεταρτημορίων με κόκαλα που κατέχονται από τον αυστριακό οργανισμό παρέμβασης,
- 234 τόνοι τεταρτημορίων με κόκαλα που κατέχονται από τον ολλανδικό οργανισμό παρέμβασης,
- 1 000 τόνοι τεταρτημορίων με κόκαλα που κατέχονται από τον ισπανικό οργανισμό παρέμβασης,
- 388 τόνοι τεταρτημορίων με κόκαλα που κατέχονται από τον ιρλανδικό οργανισμό παρέμβασης,
- 5 500 τόνοι βοείου κρέατος χωρίς κόκαλα που κατέχονται από τον οργανισμό παρέμβασης του Ηνωμένου Βασιλείου,
- 5 500 τόνοι βοείου κρέατος χωρίς κόκαλα που κατέχονται από τον ιρλανδικό οργανισμό παρέμβασης,
- 1 350 τόνοι βοείου κρέατος χωρίς κόκαλα που κατέχονται από το γαλλικό οργανισμό παρέμβασης,
- 30 τόνοι βοείου κρέατος χωρίς κόκαλα που κατέχονται από τον ισπανικό οργανισμό παρέμβασης,
- 273 τόνοι βοείου κρέατος χωρίς κόκαλα που κατέχονται από το δανικό οργανισμό παρέμβασης.
Λεπτομερή στοιχεία σχετικά με τις ποσότητες παρατίθενται στο παράρτημα Ι.
2. Με την επιφύλαξη των διατάξεων του παρόντος κανονισμού, τα προϊόντα που αναφέρονται στην παράγραφο 1 πωλούνται σύμφωνα με τις διατάξεις των κανονισμών (ΕΟΚ) αριθ. 2173/79, ιδίως των τίτλων ΙΙ και ΙΙΙ, (ΕΟΚ) αριθ. 2182/77 και (ΕΟΚ) αριθ. 3002/92 της Επιτροπής.
Άρθρο 2
1. Κατά παρέκκλιση από τα άρθρα 6 και 7 του κανονισμού (ΕΟΚ) αριθ. 2173/79, οι διατάξεις και τα παραρτήματα του παρόντος κανονισμού επέχουν θέση γενικής προκήρυξης διαγωνισμού.
Οι σχετικοί οργανισμοί παρεμβάσεως καταρτίζουν προκήρυξη διαγωνισμού, αναφέροντας ιδίως:
α) τις ποσότητες βοείου κρέατος που τίθενται προς πώληση
και
β) την προθεσμία και τον τόπο υποβολής των προσφορών.
2. Οι πληροφορίες σχετικά με τις ποσότητες και τους τόπους όπου είναι αποθηκευμένα τα προϊόντα μπορούν να ληφθούν από τους ενδιαφερόμενους στις διευθύνσεις που αναφέρονται στο παράρτημα ΙΙ του παρόντος κανονισμού. Εξάλλου, οι οργανισμοί παρέμβασης αναρτούν την προκήρυξη που αναφέρεται στην παράγραφο 1 στις έδρες τους και μπορούν να προβούν σε συμπληρωματικές δημοσιεύσεις.
3. Για κάθε προϊόν που αναφέρεται στο παράρτημα Ι, οι σχετικοί οργανισμοί παρέμβασης πωλούν κατά προτεραιότητα τα κρέατα των οποίων η διάρκεια αποθεματοποίησης είναι η μεγαλύτερη.
4. Λαμβάνονται υπόψη μόνον οι προσφορές οι οποίες φθάνουν στους σχετικούς οργανισμούς παρέμβασης το αργότερο στις 23 Φεβρουαρίου 1999 και ώρα 12.00.
5. Κατά παρέκκλιση του άρθρου 8 παράγραφος 1 του κανονισμού (ΕΟΚ) αριθ. 2173/79, η προσφορά πρέπει να υποβάλλεται στο σχετικό οργανισμό παρέμβασης εντός σφραγισμένου φακέλου, στον οποίο αναγράφεται η αναφορά στο σχετικό οργανισμό. Ο οργανισμός παρέμβασης δεν πρέπει να ανοίξει το σφραγισμένο φάκελο πριν από τη λήξη της προθεσμίας υποβολής των προσφορών που αναφέρεται στην παράγραφο 4.
6. Κατά παρέκκλιση του άρθρου 8 παράγραφος 2 στοιχείο β) του κανονισμού (ΕΟΚ) αριθ. 2173/79, οι προσφορές δεν αναφέρουν την ή τις αποθήκες όπου βρίσκονται τα προϊόντα.
Άρθρο 3
1. Τα κράτη μέλη παρέχουν τις πληροφορίες που αφορούν τις προσφορές που διαβιβάστηκαν στην Επιτροπή, το αργότερο την πρώτη εργάσιμη ημέρα μετά τη λήξη της προθεσμίας υποβολής των προσφορών.
2. Μετά από εξέταση των προσφορών που λαμβάνονται, καθορίζεται ελάχιστη τιμή πώλησης για κάθε προϊόν ή δεν δίνεται συνέχεια στο διαγωνισμό.
Άρθρο 4
1. Η προσφορά ισχύει μόνον εάν έχει υποβληθεί από φυσικό ή νομικό πρόσωπο ή για λογαριασμό του, το οποίο, κατά το δωδεκάμηνο πριν από την έναρξη ισχύος του παρόντος κανονισμού, ασχολείτο με την παραγωγή μεταποιημένων προϊόντων που περιέχουν βόειο κρέας και το οποίο είναι εγγεγραμμένο στο εθνικό μητρώο του φόρου προστιθεμένης αξίας (ΦΠΑ). Επιπλέον, η εν λόγω προσφορά πρέπει να υποβάλλεται από μεταποιητική εγκατάσταση εγκεκριμένη σύμφωνα με τις διατάξεις του άρθρου 8 της οδηγίας 77/99/ΕΟΚ του Συμβουλίου (10) ή για λογαριασμό της.
2. Κατά παρέκκλιση του άρθρου 3 παράγραφοι 1 και 2 του κανονισμού (ΕΟΚ) αριθ. 2182/77, η προσφορά πρέπει να συνοδεύεται από:
- την έγγραφη δέσμευση του υποβάλλοντος προσφορά, που αναφέρει ότι θα μεταποιήσει τα κρέατα στα προϊόντα που καθορίζονται στο άρθρο 5, εντός της προθεσμίας που αναφέρεται στο άρθρο 5 παράγραφος 1 του κανονισμού (ΕΟΚ) αριθ. 2182/77,
- την ακριβή ένδειξη της εγκατάστασης ή των εγκαταστάσεων όπου θα μεταποιηθούν τα κρέατα που αγοράστηκαν.
3. Οι υποβάλλοντες προσφορά που αναφέρονται στην παράγραφο 1 δύνανται να αναθέτουν εγγράφως σε αντιπρόσωπο να παραλάβει τα προϊόντα που αγοράζουν. Στην περίπτωση αυτή, ο αντιπρόσωπος υποβάλλει τις προσφορές των αγοραστών που αντιπροσωπεύει, συνοδευόμενες, από την ως άνω έγγραφη εξουσιοδότηση.
4. Κατά παρέκκλιση του άρθρου 18 παράγραφος 1 του κανονισμού (ΕΟΚ) αριθ. 2173/79, η προθεσμία για την ανάληψη του κρέατος που πωλείται βάσει του παρόντος κανονισμού είναι δύο μήνες από την κοινοποίηση που αναφέρεται στο άρθρο 11 του ίδιου κανονισμού.
5. Οι αγοραστές και οι αντιπρόσωποι που αναφέρονται στις προηγούμενες παραγράφους τηρούν και ενημερώνουν λογιστικά βιβλία, τα οποία επιτρέπουν να διαπιστώνεται ο προορισμός και η χρήση των προϊόντων, με σκοπό ιδίως την επαλήθευση της αντιστοιχίας των ποσοτήτων των προϊόντων που έχουν αγορασθεί με αυτές των μεταποιημένων προϊόντων.
Άρθρο 5
1. Το κρέας που αγοράζεται κατ' εφαρμογή του παρόντος κανονισμού πρέπει να μεταποιηθεί σε προϊόντα που ανταποκρίνονται στον ορισμό του προϊόντος «Α» που αναφέρεται στην παράγραφο 2.
2. Ως «προϊόν Α» ορίζεται το μεταποιημένο προϊόν που υπάγεται στους κωδικούς ΣΟ 1602 10, 1602 50 31, 1602 50 39 ή 1602 50 80, το οποίο περιέχει μόνον κρέας βοοειδών με αναλογία κολλαγόνου/πρωτεΐνης που δεν υπερβαίνει το 0,45 % (11) και περιέχει κατά βάρος τουλάχιστον 20 % (12) άπαχο κρέας, εκτός από τα παραπροϊόντα σφαγίων (13) και τα λίπη, το δε κρέας και η πηκτή αποτελούν τουλάχιστον το 85 % του συνολικού καθαρού βάρους.
Το προϊόν υποβάλλεται σε κατάλληλη θερμική επεξεργασία, για να εξασφαλίζεται η πήξη των πρωτεϊνών κρέατος σε όλο το προϊόν, στο οποίο, άρα, δεν εμφανίζονται ίχνη ροζέ υγρού στην κομμένη πλευρά, όταν το προϊόν κόβεται κατά μήκος γραμμής που διέρχεται από το πιο παχύ σημείο του.
Άρθρο 6
1. Τα κράτη μέλη θεσπίζουν σύστημα φυσικού ελέγχου και ελέγχου των εγγράφων, για να εξασφαλιστεί ότι όλα τα κρέατα μεταποιούνται σύμφωνα με τις διατάξεις του άρθρου 5.
Το σύστημα περιλαμβάνει φυσικούς ελέγχους της ποσότητας και της ποιότητας κατά την έναρξη, κατά τη διάρκεια και μετά το τέλος της μεταποίησης. Για το σκοπό αυτό, οι μεταποιητές πρέπει ανά πάσα στιγμή να είναι σε θέση να αποδείξουν την ταυτότητα και τη χρήση του κρέατος μέσω των κατάλληλων μητρώων παραγωγής.
Στο πλαίσιο του τεχνικού ελέγχου της μεθόδου παραγωγής από την αρμόδια αρχή, στο βαθμό που είναι απαραίτητο, μπορούν να λαμβάνονται υπόψη οι απώλειες υγρών και ξακριδιών κρέατος.
Για να επαληθεύεται η ποιότητα του τελικού προϊόντος και η αντιστοιχία με την μέθοδο του μεταποιητή, τα κράτη μέλη λαμβάνουν αντιπροσωπευτικά δείγματα και πραγματοποιούν αναλύσεις των προϊόντων. Το κόστος των εργασιών αυτών βαρύνει το σχετικό μεταποιητή.
2. Κατόπιν αιτήσεως του μεταποιητή, το κράτος μέλος μπορεί να επιτρέψει την αφαίρεση των κοκάλων από τα εμπρόσθια και τα οπίσθια τεταρτημόρια σε άλλη εγκατάσταση από αυτή που προβλέπεται για τη μεταποίηση, εφόσον οι σχετικές εργασίες γίνονται στο ίδιο κράτος μέλος υπό τον κατάλληλο έλεγχο.
3. Το άρθρο 1 του κανονισμού (ΕΟΚ) αριθ. 2182/77 δεν εφαρμόζεται.
Άρθρο 7
1. Το ποσό της εγγύησης που προβλέπεται στο άρθρο 15 παράγραφος 1 του κανονισμού (ΕΟΚ) αριθ. 2173/79 καθορίζεται σε 12 ευρώ ανά 100 χιλιόγραμμα.
2. Το ποσό της εγγύησης που προβλέπεται στο άρθρο 4 παράγραφος 1 του κανονισμού (ΕΟΚ) αριθ. 2182/77 αντιστοιχεί:
- για τα εμπρόσθια τεταρτημόρια με κόκαλα, στη διαφορά σε ευρώ μεταξύ της προσφερόμενης τιμής ανά τόνο και των 1 300 ευρώ,
- για τα οπίσθια τεταρτημόρια με κόκαλα, στη διαφορά σε ευρώ μεταξύ της προσφερόμενης τιμής ανά τόνο και των 2 000 ευρώ,
- για το βόειο κρέας χωρίς κόκαλα, στη διαφορά σε ευρώ μεταξύ της προσφερόμενης τιμής ανά τόνο και των 2 500 ευρώ.
3. Κατά παρέκκλιση του άρθρου 5 παράγραφος 3 του κανονισμού (ΕΟΚ) αριθ. 2182/77, η μεταποίηση όλου του αγορασθέντος κρέατος στα τελικά προϊόντα που αναφέρονται στο άρθρο 5 αποτελεί βασική απαίτηση.
Άρθρο 8
Κατά παρέκκλιση του άρθρου 9 του κανονισμού (ΕΟΚ) αριθ. 2182/77, επιπλέον των ενδείξεων που προβλέπονται από τον κανονισμό (ΕΟΚ) αριθ. 3002/92:
- η θέση 104 του αντιτύπου ελέγχου Τ5 πρέπει να περιλαμβάνει ένα ή περισσότερα από τα ακόλουθα στοιχεία:
- Para transformaciσn [Reglamentos (CEE) n° 2182/77 y (CE) n° 384/1999]
- Til forarbejdning (forordning (EΨF) nr. 2182/77 og (EF) nr. 384/1999)
- Zur Verarbeitung bestimmt (Verordnungen (EWG) Nr. 2182/77 und (EG) Nr. 384/1999)
- Για μεταποίηση [κανονισμοί (ΕΟΚ) αριθ. 2182/77 και (ΕΚ) αριθ. 384/1999]
- For processing (Regulations (EEC) No 2182/77 and (EC) No 384/1999)
- Destinιs ΰ la transformation [rθglements (CEE) n° 2182/77 et (CE) n° 384/1999]
- Destinate alla trasformazione [Regolamenti (CEE) n. 2182/77 e (CE) n. 384/1999]
- Bestemd om te worden verwerkt (Verordeningen (EEG) nr. 2182/77 en (EG) nr. 384/1999)
- Para transformaηγo [Regulamentos (CEE) n.° 2182/77 e (CE) n.° 384/1999]
- Jalostettavaksi (Asetukset (ETY) N:o 2182/77 ja (EY) N:o 384/1999)
- Fφr bearbetning (Fφrordningarna (EEG) nr 2182/77 och (EG) nr 384/1999),
- η θέση 106 του αντιτύπου ελέγχου Τ5 πρέπει να συμπληρώνεται με την ημερομηνία σύναψης της σύμβασης πώλησης.
Άρθρο 9
Ο κανονισμός (ΕΚ) αριθ. 2759/98 καταργείται.
Άρθρο 10
Ο παρών κανονισμός αρχίζει να ισχύει στις 23 Φεβρουαρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Φεβρουαρίου 1999.

Labels: 3
17
18